### 3.      2. behandling af budget 2018-2021

**Åbent**

Sagsnr.: 326-2017-35668       [adresse]: [adresse]           Dokumentnr.:
326-2017-289107

**Sagstype**

Beslutning.

**Resume og sagens baggrund**

Den 20. september (pkt. 5) havde Kommunalbestyrelsen 1.
behandling af budget 2018 og vedtog at oversende budgetforslaget til 2.
behandling. Der er herefter indgået diverse ændringsforslag, blandt andet i
forbindelse med indgået budgetaftale.

Jævnfør styrelsesloven skal budgetforslag for det kommende
regnskabsår samt budgetoverslag for de følgende tre år undergives to
behandlinger i Kommunalbestyrelsen, som skal vedtage det senest den 15.
oktober. I forbindelse med vedtagelsen af budgettet skal der tages stilling til
valg af enten statsgaranteret udskrivningsgrundlag eller selvbudgettering samt
skatteprocent og grundskyldspromille.

**Indstillinger**

Direktøren indstiller, at:

1. Ændringsforslagene
indgår i 2. behandlingen

2. Bevillingsniveauet
i 2018 bliver som anført i sagsfremstillingen

3. Det
statsgaranterede udskrivningsgrundlag lægges til grund for budget 2018

4. Der afsættes en
pulje på 20 mio. kr. til imødegåelse af eventuelle sanktioner.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Den 20. september (pkt. 5) havde Kommunalbestyrelsen 1.
behandling af budget 2018 og vedtog at oversende budgetforslaget til 2.
behandling.

Der er indkommet følgende ændringsforslag til det
budgetforslag, der forelå til 1. behandlingen:

· Der er indgået budgetaftale mellem Socialdemokratiet, Det
Radikale Venstre, Liberal Alliance, Dansk Folkeparti og Venstre. Budgetaftalen
indebærer en række ændringsforslag

· Nye Borgerlige har fremsendt en række ændringsforslag

· Enhedslisten har fremsendt en række ændringsforslag

Her ud over er der et antal ændringsforslag fra
administrationen af mere teknisk karakter.

Administrationen foreslår, at der i lighed med tidligere år
afsættes en pulje til imødegåelse af eventuelle sanktioner. Puljen foreslås i
lighed med tidligere år til 20 mio. kr.

Kommunalbestyrelsen skal ved budgetvedtagelsen træffe
beslutning om bevillingsniveauet i budget 2018. Det foreslås, at
bevillingsniveauet fortsat er på udvalgsniveau. Det indebærer, at der på
driftsområdet vil være i alt 6 nettobevillinger. På anlægsområdet foreslås bevillingsniveauet
at være én bevilling pr. projekt/pulje. Anlægsbevilling gives først, når et
projekt igangsættes.

Der er i forslaget til 1. behandling forudsat, at det
statsgaranterede udskrivningsgrundlag lægges til grund for budgettering af
skatter og udligning. Kommunalbestyrelsen skal ved 2. behandlingen træffe
endelig beslutning herom. Der fremsendes baggrundsnotat, når der foreligger nye
folkeregisteroplysninger efter 1. oktober.

**Økonomiske konsekvenser**

Afhænger af de konkrete beslutninger.

**Direktionens møde den 2.
oktober 2017:**

Anbefales, idet anlæg budgetlægges brutto, dvs. at
udgifterne øges med 2.867 tkr., og indtægten tilsvarende forøges.

Hertil lægges 5 mio., til jordkøb, som også budgetlægges
solgt.

Karla Bech til brug for sanktioner sættes til 17,5 mio.

Såfremt der på landsplan er udfordringer med overholdelse af
service- og anlægsrammer kan bufferen til sanktioner nedsættes, ligesom køb af
jord kan reduceres.

**Administrativ bemærkning den 3. oktober 2017:**

Notat af 3. oktober 2017 om valget mellem statsgaranti og
selvbudgettering er vedhæftet dagsordenen.

**Økonomiudvalgets møde den 4.
oktober 2017:**

Anbefaler Direktionens indstilling, idet det bemærkes fva.
forslag om botilbudsviften (forslag budgetaftale nr. 40), at der ved en fejl er
angivet 2 mio. kr. i 2020. Dette tages ud af budgettet. Ikke-disponerede anlæg
forhøjes tilsvarende i 2020.

Hermed oversendes budgettet til 2. behandling.

**Bilag**

|  |  |
| --- | --- |
| Ændringsforslag til Budget 2018 fra [adresse], Det Randikale Venstre, Liberal Alliance, Dansk Forlkeparti, Venstre | 326-2017-283861 |
| Ændringsforslag til Budget 2018 fra Enhedslisten | 326-2017-283862 |
| Ændringsforslag til Budget 2018 Ny Borgerlige | 326-2017-288266 |
| Administrationens forslag til korrektioner til administrativt budgetforslag 2018 | 326-2017-283149 |
| Valg mellem statsgaranti og selvbudgettering | 326-2017-289115 |
| Afstemningsbilag til 2. behandling - 10.10.17 | 326-2017-298434 |